
«T am inde ab ipsis Litterarum incunabulis solemnis 
sano mos obtinuit , ut suas quisque lucubrationes 
prorsa , versave oratione conscriptas perillustri alicui 
viro inscriberet, dedicaretquc. Quod mihi rem atten- 
tius interdum reputanti duplici sane de causa facti- 
tatum videri solet. Aut enim auctores id in animum 
induxerunt, ut suis operibus praeclari alicujus viri 
tutelae concreditis satis praesidj , ac firmitatis para- 
rent , aut ut aliquam bene de se merentibus gratiam, 
qualiscuinquc ea demum esset , referrent. Ad mc ve- 
ro quod spectat , quam utraque justa sit causa , Tu- 

te ipso vides. Primum enim mihi tum ab ingenio , 
tum ab aetate quam maxime imparato strenuo aliquo, 
ac locuplete patrono opus erat , cujus sub nomine 
huic meae scriptiunculac auspicato in lucent prodire 
liceret. Is autem qui foret, nisi Tu esses, non vide- 
bam. Tanta enim in Te sunt litterarum omnium or- 
namenta , tantusque non modo earuin , sed omnium 
etiam , qui vel pafvam iis operam dederint , amor ; 
ut Te optimum hujus saeculi Maecenatem jure, rae- 
ritoque praedicent universi. Quid vero quod Marchia- 
nem Horatium Cappellium patruum meum de Te 
saepenumero audio narrantem , atque ingenii Tui 
praestantiam, animumque litteris mirandum in mo- 
dum expolitum alternis pene verbis summopere col- 
laudantem ? Deinde cum tot , et tanta in mc , meos- 
que cunctos extiterint indicia amoris, ac benevolentiae 
.Tuae , vix possis credere quanto jamdiu amore fla- 
grabam meam in Te observantiam , gratique aniini 
sensum significandi. Neque vero oblitum inc esse pu- 
tes , Te anno proximo superiore , cum meum patruum 
domi convenisses , praecipuo ino ipsum honore cu-? 
mulatuin voluisse ; tum enim inter ceteras benigni- 
tatis Tuae significationes , ut Tibi aliquot cx meis 
versiculis recitarem humanissime instare cacpisti , ac 
recitantem adeo benevolo, libentique animo audisti , 
ut tanlaui humanitatem , tantam morum suavitatem, 
tantam denique in summa dignitate comitatem satis 

admirari minime poluerhn. Itaque cuin hujus rei me- 
moria nunquam postea excidisset, vix opusculum hoc 
absolveram, vix manum de tabula, cum nihil potius 
habui , quam ut hic liber Tuo nomine superbiens ad 
Te protinus advolaret. Hunc Tu rudem , atque in- 
comptum agnosces , fateor ; sed tamen non dubito , 
quin , quae Tua prudentia est, 

« Propter egestatem linguae, et rcruin novitatem. 
Ut habet ille , plurima libens ignoscas. Quid eoim ? 
an quod Lucretium ipsum terruit, id me minime 
terreat? At quantus ille Poeta, et quam doctus! Ve- 
rum ut ut ista se habeant , quamquam in hoc mu- 
nere granditas, et venustas decst , animus certe non 
decst : nec Tc illud pro Tua humanitate libenter ex- 
cepturum non confido. Vale , Vir Excellentissime , 
Tequo litterarum , ac reipublicae universae bono ser- 
va quam diutissime. 


Dat. Neapoli hi Kal. Sectcmbres cioioc ccxxv. 

Ornatissimo Signore 

Dopo il Polignac parea, che l' elegante Canto- 
re dei delirii di Epicuro non avesse a temere di es- 
se re combattuto da nuovo emitlo. Ma Elia ha im- 
pugnate le stesse armi , e con egual valore ha di - 
strutio que Ile greche fole infelicemente troppo ripe- 
iute dai moderni : con che ha meritato della civil 
socie th , e di quella generosa filosofia , cui sorride 
dai cie/i la Religione santa de' padri nostri. Ne 
le Muse latine , ospiti umorose della sua famiglia, 
le deono rneno per V aurea venusth , che spira ne i 
versi , coi quali Elia celebra gli arcani della 
Creazione. Io accelto la dedicaloria di questo suo 
nobil lavoro : e mi e grato dare cosi pubblica ie- 
stimonianza de II alta st ima, e de II antica amici- 
zia , che mi legano ali Eccellenlissimo signor Mar- 
chese Cappelli suo Zio , e della consi derazione di- 
stinta , con la quale sono 

Di Napoli Ago sto i8s5. 

Suo Div. ma Obb. mo Servit. 

II Mjschesb Tommjsi. 


S. E. sig. D. Emiddio Cjppelli 
Napoli 

DE MUNDI ORIGINE 

.! , 

Veternas Atomos canimus , primordia Mundi , 
Grajugenae quae falsa viri sapientia quondam 
Protulit , ' et patriis docuit praepostera in hortis ; 

Et quae Cecropiis male fontibus hausta canoro 
Carmine per Latias cecinit Lucretius urbes , Y j 

Ingenio , doctaque potens Lucretius arte ; 

Pieridum primus felicibus avia coeptis , 

Lustrare , atque novas ausus decerpere lauros ; 

Naturae arcanos dum tenlat adire recessus , 

Et Latias Sophiae duxisse ad templa Camaenas. 

At quis tc ; dictis , studioque ignosce fideli , 

Dum nitidum allectas sublimibus aethera pennis. 

Quis, te parce precor, Vatum decus, optime Vates, 
Errores late in varios , caecasque tenebras 
Praecipitem mersit? quis te malus abstulit ardor? 
Usque adeo hnmanae caligant undique mentes! 
Quemque suus mauet usque furor : sed protinus audax 
Persequar inceptos , sedet haec sententia , cursus. 
Impia nempe sedet , fallaci qualia nunquam 
Limine de prima surgentis origine Mundi 
Ad superas misere plagas insomnia manes 
Extirpare animis , verasque ostendere causas , 

V eraque cunctarum primordia pandere rerum. 

Scilicet egregius labor hic ; modo prospera nostris , 
Mens , faveas coeptis , summi mons inclyta Patris. 
Hue ades , o hominum , Divumque aeterna voluptas. 
Causaque , et omnigenum requies pulcherrima rerum. 
Tu vatem , tu Dia , mone : sociamque , ducemque 
Unam hic carminibus nam te decet esse canendis. 
Nil sine te nostrae poterunt audere Caniaeuae, 

Tc sine nil magnuin mens incohat : en age , vastas 
Horrenti pclagique minas, mergique timenti 
Da faciles cursus , da fausta findere fluctus 
Alite , da luU portum tetigisse carina. 

Principio , quoniam quem mentis devius error 
Impulit a vera longe ratioue vagari 
Nil unquam ex nihilo in lucem prodire putavit 
Posse , nec ad nihilum vel longa aetate reverti ; 
Aeternas causas , aeterna exordia cunctis 
Rebus, et esse omni duo tantum semina Mundo 
Tradidit ; immensum nam finxit Inane , nec ullo 
Limite vallatum ; sed quod sine fine per oras 
Panderet immensas immenso brachia tractu ; 

Prima ubi totius genitalia materiai' 

Corpora continuo volitarent percita motu. 

Nam nisi per Vacuum nulla ratione moveri , 

Nec cessisse loco; veteri aut statione relicta , 

In varias possent transferri corpora sedes. 

Omnia cum cunctis premerentur uLique repletis ; 
Obstaretque aliis aliud, ncc limite posset 
Cedere , nec vacuam venienti linquere sedem 
Unde soporifer» totam squalere veterno 
Naturam , atque situ torpsecere cuncta videres. 

Primum ergo aeternum , si Epicuro credis. Inane, 
Immensumque patens in cunctas undique partes , 
Materiemque suis cingens amplexibus extat. 

Quin etiam in cunctis permixtum rebus Inane 
Lsse ait , in liquidis quod nedum cernere lymphis , 

Ast etiam in solidis liceat cognoscere rebus ; 

Ncc res ulla foret , vario quod pondere praestent 
Corpora corporibus , nihilo majore figura , 

Materies arcto si jungeret omnia nexu. 

Praeterea numero innumero corpuscula quaedam 
Exigua , at solida pollentia simplicitate 
Cocca per immensum volitare docebat Inane, 

Quae quoniatn haud frangi possent , scindiquc secando , 
ipse Atomos voluit Grajo de nomine dictas , 

Hae dum per purum tenues ferrentur Inane 
Ponderibus propriis , nullo impellente , volutae 
Fortuito inter se concursu conciliatae 
Tum primum sensim per mutua foedera jungi 
Coepere , et rerum paullatim sumere formas. 

Tum mare, tum tellus, tum coeli lucida templa 
Omnia conciliis exorta recentibus almam 
Hauserunt primum lucem ; tum tempore certo 
Agnovere suos labentia saecula cursus. 

Nec quibus ille modis docuit genitalia ferri 
Semina praeteream ; qua vi concreta coire 
Materies posset , certisque in corpora vinclis 
Discidiis positis Atomi coalescere quirent. 

Nam quae per Vacuum obliquo tantum agmine ferri 
Democritus dixit , geiuinos ille insuper addit 
Seminibus motus; cum quaedam tendere recto 

Tramite , cum recto quaedam deflectere cursu 
Gauderent : hinc assidue conflicta viarum 
Per diversa , simul tenues collisa per auras 
Accipere , atque graves alternis reddere plagas 
Frontibus adversis , nec pugna absistere , donec- 
Inter se tandem , posito certamine , jungi 
Coeperunt , pactamque fidem , dextrasque dederunt. 

Ac primum crebro extiterunt quae corpora ab ictu 
Partim conciliis rerum rejecta , nec usquam 
Consociata simul , magnum per Inane vagari 
Coepere , aelernoque velut certamine fictas 
Edere turmatim pugnas , prout cernere fas est , 

Sole per insertam radios mittente fenestram , 

Multa minuta modis multis cum corpora passi m 
Pervolitant , tranantque vago spatia omuia cursu. 
Partim intervallis magnis conjuncta vicissim , 

At conjuncta tumen laxas sensere catenas , 

Ac lucem nobis dederunt , atque aera ranftn , 

Exiguo partim spatio , et propiore revincta 
Concilio stabili venere in foedera nexu. 

Hinc sua materies primordia sumpsit , et ipsa 
Ire per immeusi flammantia moenia Mundi 
Sidera coeperunt , densoque hinc aere tellus 
Circumfusa suo librata pependit in axe. 

Hinc etiam Titan medio sublimis Olympo 
Constitit , et rutilo nascentem lumine Mundum 
Collustrans , late longas suu jura per oras 
Extendit, cnrsusque regens, viresque ministrans 
Circum se fixo jussit per inania calle 
Sidereos certis decurrere legibus Orbes 

Hac igitur totam dixit ratione coortam 
Naturam , hae etiam concordi pace manere 
Immotam T donec finito tempore , sese 
Vertat in antiquam casu revoluta figuram , 

Quoque modo conjuncta , iterum disjuncta recedat. 

Nec tamen omnimodis potuit concordia gigni , 
Ncvc Atomis aeterna quies data ; namque vagari 
Humana assidue rapido sub pectora motu 
Haud cessant , euntis hinc corda soluta catenis 
Nostra manent , hinc libertas eiorta volendi. 

Nec paria omnino cunctarum exordia rerum 
Esse , nec assimilem faciem , formamque referre 
Singula credideris , multis variata figuris 
Cum facie inter sc distarent plurima longe-. 

Non quod pauca forent aequali praedita formo , 
Quodque haec quadratam praeferrent, illa rotundam. 
Aut teretem mixtim faciem , sed quod generatim 
Principiorum quodque genus sua forma maneret 
Quandoquidem haud unum cunctis genus esse volebat 
Seminibus , spccicmquc unam comprendere ; verum 
Ordino quaeque suo per certas didita classes , 
Mensuram ast omnes, numeruraque excedere classes 

Illud, in his rebus merito ne forte requiras , 
Quae Divum extiterit genito super Orbe voluntas. 
Quae pars , in rebus fuerit quae cura gerendis 
Coelicolum hos etenim certa in statione Locutos , 
Corporis expertes nullo turbante labore , 

Curarum haud ulla , rerum ulla haud mole gravatos 
Nil operae humanis , sludiiquc impendere rebus ; 
Omnium at immemores , nostris queis quippe vacare 

7 


iPigitized by Google 



W ^Tin _ ^ 


( »4 ) 

Sorderet nugis , per desidis otia vitae 

Ocvum agere aeternum , doctrinae idem ille repostae 

Monstrator tumido , fidentique ore profatur. 

Ulla quasi aeternam Divum turbare quietem 
Cura queat , pariterque illos vexare , caducum 
Qui genus humanum vexant, lranguntque labores. 
Scilicet ille Deos noa ausus pellere Athenis ; 

Namque Anyti nex dura rei terrebat, et atrum 
Protagorae exilium, populique aute ora frequentis 
Inculpata patrum combusta volumina jussu. 

Ergo imbecilles Dominos, longequc remotos 
A curis toto praefecit callidus Orbi j 
Quosque Deos verbis statuit , re sustulit ipsa. 

Nam supera humanis nisi Numina rebus adesse , 

Et regere imperio populos , ct provicb* rerum 
Consilia exercere, scelusque in saecula sxvis 
Plectere suppliciis , aeieruaque praemia laudi 
Servare , et Mundi moderari sceptra putentur , 

Vix equidem Divos , vix numina compellari 
Posse putem , at vacuas potius sine viribus umbras , 
Nec superesse aliud , nisi nomina vana videntur. 
Praecipue cum hic ipse suis rationibus obstet , 
Immemor et propriis jactet pugnantia dictis. 

Nam si qil aliud contendit , praeter Inane , 

Atque Atomos praeter existcre posse , nec usquam 
Ex alienigenis quidquam constare elementis , 

Unde nova haec unquam fluxit natura Deorum ? 

Ex Atomis? ergo non immortalis ; at ille 
Artubus haud ullis , haud ullo corpore Divos 
Asserit implicitos: ergo fateatur inanes, 

Ac vacuos voluisse Deos Epicnras oportet. ] 

Tene adeo insanae scelerosa audacia mentis 
Traxit , ut imperium , formidatumquc Deorum 
Excuteres cervice jugum , penitusque tremendum 
Aeternae noctis posses abolere timorem? 

Tene miser, tanto rapuit vesana furore 

Per vetitum passim ire nefas impune , viamque 

Introgredi sceleris cupiens effraena libido ? 

Quone , Epicure , ruis ? Superis bella , impia bella 
Moliris , suuuninnque poli detrudere ab alta 
Arce Giganteo meditaris more Tonantem ? 

Tune voluptati dum mollia fraena relaxas , 

Ardua inops animi Domino, rapuisse supremo 
Fulmina deproperas? Tun dextra, insane , potenti 
Queis mare , queis terras , queis sidera flectit habenis 
Extorquere paras ? nec te , nec respicis ecquod 
Exitium post terga manet , lacrymosaque fata ? 

Sic est ; mole sua ruit expers consilii vis. 

Testis telluris juvenum manus edita duris 
Visceribus superas aggressa immanibus ausis 
Expuguare arces , et quo foret aptior armis , 

Commodiorque locus juvenilibus ausa lacertis 
Incassum celsos struxisse ad sidera montes. 

At dum dira cottors odiis incensa nefandis 
Perfurit , exiliumque Diis , clademque minatur , 

Ardunque indomitis cervicibus astra lacessit. 

Protinus irato densa inter nubila vultu 
Jupiter horrisona jaculatus fulmina dextra 
Ingenti frustra minitantes bella fragore 
Terruit horrendus- tum concidit ocyus ardor > 

Tum subito turbati animi , trepida ntiaquc haurit 
Corda pavor , legioque atras dc pectore flammas 
Expirans celeres ruit exturbata per auras. 

Ac ne nulla quidem sceleris monumenta nefandi i J. 
Extarent , trifido jacnbitum Jupiter igne •/. 

Aeternum Aetnaea jussit sub rupe gravari 
Enceladi corpus , duroque injecta Typbeo 
Inarimes magnum testari saxa triumphum. 

Sed taineu , his missis , Epicuro insana docenti 
Collatoque pede , et mtionc instare sagaci 
Pergamus porro ; Mundique attentius ortus 
Quam male Grajus homo statuat , quamque avius erret 
Ponderibus ratio usa suis expendere coeptet. 

Materiae obscuram penitus; penilusque latentem 
Naturam , primosque orsus , et corpora prima 
Humanae obnixae nullo non tempore mentes 
Sollerti ingenio , vigilique exquirere cura ; • , ( 

Illa tamen ludens scrutuulum impervia nisus j.s 
Indocilis torsit doctorum corda virorum , * 

Et tandem invitos jussit nil scire fateri. 

Interea excitas, sapientum in praelia turmas 
Saepius adversis videas consistere castris , 

Et prope collatis pugnam committere signis. 

Sum nihil hic penitus contendit Inane , Vacansque 
Natura adversante , loci reperirier usquam 
Posse , at materia passim stipata teneri 
Omnia conclamat , penitusque excludit Inane. 

Dumquc ille liaud ullum sine Inani corpus in Orbe 
Passus , et omnigenis statuens in rebus Inane , 

Pro vacuo vacuus depugnat» multaque profert 

Argumenta fidem propriis facientia dictis , 

Quae , procul est adeo , ut valeant evincere verum , 

Ut potius nostram valeant ostendere mentem 
Materiae haud coecas perrumpere posse latebras. 

Sed tamen hos , alio properans , in bella libenter 
Ire sinam , et tantum , possint modo , solvere nodum. 

Nam mihi qua finxit ratione Epicurus Inane 
Scrutandum , siquidem vel cuique licebit , opinor , 

Quam secum illius pugnent praecepta , videre. 

Nempe infiniti per se natura requirit , 

Infinita habeat simul omnia , si qua vel unam 
Res infinitam valuit comprendere dotem. 

Namque infinita in natura ut nititur ilia , 

Aeque infinitas quoque dotes esse decebit 
Omnes , natura quotquot nituntur eadem. 

Ille autem hoc , nullus cui terminus obstet , Inane 
Per se infinitum , per se immutabile dixit 
Esse , infinitas ergo quoque dixerit illas 
Esse potestates , habeat quascumque ueeesse est , 

Queis quoniam cunctis par est pollere , nec unquam 
Quod tale est ulla constat vi posse carere. 

Plane infinitis cum viribus infinitam 
Ille locus mentem vacuus possidat oportet. 

Nonne etiam saeclis mortalibus indita mens est ? 

Nec tamen aeternos , immensos nee tamen esse 
llos patet ; aeternum at quod sit nec mente , nec ullis 
Viribus instructum torpensque , excorsque manebit ? 

Quod quoniam constat ; quaerenti edissere porro. 

Quid Vacuum hoc , Epicure ? Deus , Deus ipse profecto est, 
Si Deus esse nequit , nihil est , aut corpus id ipsum est , 

Esse negas corpus? nihil est. hinc esse creatum, 

Hinc quoque finitum Vacuum fatearis oportet. 

Verum age , et hinc aliam doctrinae evolvere partem 
Aggrediar , juvat egregii praecepta Magistri 
Altius inspicere , et rationis ad acre vocare 
Judicium , juvat errores aperire lepore 
Aonio inspersos , verique induta figuram 
Dogmata vana tuis , Lucreti docte , Camaenis ; 

Impia dum penitus doctrinae elementa secutus > 

Corporum uti aeternis genitalia semina saeclis 
Irrequieta locis , numeroque carentia certo 
Extiterint , et uti magnum per inane coacta 
Dein fuerint, pergis sublimi pandere cantu. 

At quid multa moror ? memoras quae semina rerum 
Composita , aut simplex opus est natnra sit ollis , 

Tertia cum nullo natura existere pacto 
Possit , ct his constet cohiberi cuncta duobus. 

Porro utcumque velis , minime esse aeterna patebit 
Semina , namque suis vel constent partibus , ergo 
Composita , ergo priacipium , causamque requirunt. 
Compositi quoniam talis natura reperta est , 

Sic illud sit , uti minime non esse repugnet ; 

Atque ita cum fuerit per sese existere nuuquam 
Evinces ; ast hoc per se existente neccsse est 
Pendeat ex alio , porro quia pendet ab illo , 

Principium quandoque habuisse putetur oportet. 

Vel rursus nullas com prendet semina partes 
Praedita simplicibus naturis ; protinus ergo 
In mentem revoces paulo quod diximus unie , 

De vacuo nuper cum lis exorta vigeret. 



Quippe etenim aeternas Atomos cum dixeris eBse , 
Omnibus has etiam dixisti dotibus , atque 
Viribus instructas ; concretaque principiorum 
Cerpora concursu pollere his omnibus aeque 
Par erit ; at quare passim infoecunda morari 
Corpora , et haec eadem sine vi , sine mente jacere 
Cernimus , et tanto miramur septa stupore ? 

Quid causae est ctcuim , quod corpora semper eundem , 
Quo semel exiterint , cogantur habere tenorem ? 

Proinde quod immotum est fixum , iminotumque manebit , 
Coeperit at contra si quidquam forte moveri , 

Servabit motum , nec deinde movebitur illud , 

Nevc hoc a motu desistet , dummodo nulla 
Aut illi , aut huic vis missa extrinsecus obstet. 

Sive igitur coipus moveatur , sive quiescat , 

Ejus semper iners per se natura videtur. 

Aspice pacato vel qua secat agmine campos 
Vulturnus , tumidas vel qua rapit Aufidus undas , 

Plurima saxorum cum vis glomerata fluentes 
Propter aquas jacuit ; nempe illa immota jacebit 
Aeternum , haud alio per se se ausura meare. 

Tum si forte , Canis rapidas ut mitiget horas , 

Cum grege deveniet pastor , sociumque lacessat 
Aut ulmum , aut aliam jactu pertingere metam ; 

Continuo saxum collectum ex omnibus unum 
Assueta intorquet funda , atque obnixos in orbent 
Ducit , et usque novas celeri vertigine vires 
Suppeditat , donec laxata fertur habena , 

Infinditque auras , stridetque volatile saxum. 

Atque hoc perpetuo, si nii obstaret eunti. 

Aera per liquidum ferri , ventosque secare 
Posset , et extremi vel moenia tangere Mundi ; 

At circumfusus quia semper motibus aer 
Oilicit , et propria facit ut gravitate ruendo 
Decidua ad terram se corpora quaeque volutent. 
Propterea , certos postquam transmiserit actum 
Vi dextiac tractus , opus est ut decidat , atque 
Antiquam repetat , motu cessante , quietem. 

Jamnc vides ergo quam magno errore traharis , 
Quamque parum Graji constent effata Magistri, 
Semina dum statuit naturae aeterna ? sed esto , 
Aspice nunc tccum quam non sim sordidus ; esto , 
Quid tum ? fortuitis Atomorum molibus unquam 
Anne putas talem potuisse emergere rerum 
Naturam , nascique opus admirabile Mundi ? 
Scilicet id nulla poterit ratione probari. 

Nam vel cuncta pari dicendum est semina motu 
Aequatis spatiis , et recto tramite semper 


Neve in concilium genitale coire , suoque 
Omnia concursu possent in luminis oras 
Proferre ; imparibus vel semper motibus acta 
Diversis spatiis , ulla sine lege vagari 
Huc illuc , caeco quo sors tulit impete , dices. 
Verius id nihilo sed dictuin perspice ; namque 
Si parili constant natura singula , sique 
Esse suum ex ipso traxerunt semina fonte , 
Assidue aequalem motum servare profecto 
Omnia debebunt , recloque insistere calle , 
Nec poterunt unquam per sesc obliqua meare. 

Ncve parum mihi jam pergas contendere semper 
Declinare Alomos , rectumque relinquere cursum , 

Unde simul tangi , jungique per aera possent. 

Quippe eadem semper redeunt incommoda ; namque 
Aut ita jAm rursus totum deflexerit agmen , 

Aequali ut semper motu procedat , et aequis 
Usque intervallis , nec quidquam restitet unquam , 
Corripiatve gradus ; at nullo in tempore tali 
Convenient pacto , et disjunctim , ut diximus , ibunt 
Semina , carceribus missum velut ungula currum 
Cum rapit , illa praeit , sequiturque hic pone i sequendo 
Sed frustra assidue praeeuntem attingere tentat. 

Vel partim recta , partimque obliqua ferentur , 

Ut varii poterunt sic saepe exurgere coetus 
Tramite cnrrentum obliquo , rectaque meantum. 

At mihi pande precor , debes nam pandere , causam , 
Unde haec disparitas ? unde haec discrimina motus? 
Nempe tuis leges Naturae nutibus aptas. 

Nam quaecumque pari sunt mobilitate , parique 
Praedita natura , pariter , discrimine nullo , 

Quippe loco plane in vacuo moveantur oportet. 

Quod si etiam tandem concordi pace ligata 
Sunt semel in talem conjecta exordia coetum, 

Qui fit , uti nunquam rationis ab ordine cedant ? 
Quodque semel potuit , sibi id omni in tempore constans 
Sors peraget? nitidas certis decurrere semper 
Tramitibus coget stellas , semperque reducet 
Labentem coelo spatiis aequalibus annum ? 

Vere dabit semper flores , frumenta calore ? 

Cur nunquam fruges alieno tempore tellus 

Fudit , et alma Ceres laeto sociata Lyaeo i 

Protulit auratam brumali frigore frontem? 

Praeterea Mundum variis constare videmus 
Partibus , et quaedam vita tantummodo , quaedam 
Sensu etiam , atque ipso rationis lumine gaudent. 

At qui haec ex Atomis potuerunt omnia gigni? 

Nara si omnes vita , et sensu , et ratione carentes 
Dixeris esse Atomos ; time unquam , tune profecto 
Has credes ipsis quod defuit ante , daturas ? 

Si vero cunctis et vita , et sensus , et ipsa 
Adfuerit ratio ; nempe his quoque praedita cunctis 
Dotibus ex Atomis exorta haec summa maneret. 

Propterea aut omnem bruta undique sparsa repleret 
Materies Muudum , aut hominum mortalia solum 
Saecula vel toto passim exorerentur iu Orbe. 

Praeterea latos terrae circumspice tractus , 

Quas herbas , laeto quas illa alit ubere plantas ! 

Quos herbis , plantisque simul dat prodiga foetus ! 

Quos dives imis penitus , penitusque repostis 

Sedibus argenti rivos , aurique metalla 

Servat , quam varios cogenda ministrat in usus ! 

Innumera in primis aniraantum saecla recense 
Quotquot aquas , coelique vias , terramque frequentes 
Concelebrant , pecudum genus omne , armeuta , ferasque , 
Squaniigerutnque greges , positasque sub aequore conchas 
Innumeras , quod opus ! quanta ars elucet in illis I 
Aspice et alituum densa agmina pennipotentum , 

Quam varia , atque altis quam nubibus apta secandis 1 
Quis primum in teneras haec omnia protulit auras ? 

Quis fecit ut coeant generatim , et prole receuti 

Letiferae quis damna dedit reparare senectae ? 

Quis vero , cum pulsam hiemem Sol aureus egit % 
Mutare admonuit coelum , parvosque penates 
Figere sub trabibus , tenerosque educere foetus 
Quis docuit Prognem ? quo praeceptore , volando 
Strymoniae bifido didicerunt agmine nubes 
Praeteriisse grues? quis apes finxisse tenaces 
Edocuit ceras , et dulcia condere mella ? 

Denique si tantas per se sors ipsa parare 

Res potuit , per se cur nullam condidit urbem ? 

Cur penitus nunquam imperio stetit edita casus 
Porticus ulla , domusve , aut celso culmine templum ? 

Nimirum quae vi rationis , consiliique 
Condita miramur tanta , quaeque ordine tali 
Mensuris , uumerisque suis digesta tuemur 
Materiae unios confuso conciliatu , 

Et caeca casus si quis vi erodat oriri 
Posse unquam ; nihilo , me judice , sanior esset , 
Quam si credat item fieri unquam posse , quod artis 
Ignarus , pueri vel ludicra dextera telae 
Inducens varios obscura nocte colores , 

Possit Apelleas casu simulare figuras ; 

Possit et in tabulam , Vatis quae Aeneida totam 
Conficiunt vocum congesta elementa capaci 
Projicere ex urna , ut coeant sic omnia casu , 

Rite Maroneos possint ut reddere versus , 
Dardaniumque Ducem terris noscamus , et alto 
Jactatum , errandoque altas Carthaginis arces 
Quaerentem , et miserae funus videamus Elisae. 

Mox etiam Ausonias post tot discrimina ad oras 

Advectum , ct totam cernamus ad arma coortam 
Hesperiam , saevasque iras , violenta que Turni 
Pectora , et Euryali , Nisique asperrima fata ; 

Et misere ereptum misero Pallanta parenti. 

Non igitur , quamvis aeterna , immcusaquc ponas 
Semina , congruerent tali ratione modoque , 

Tam bene junctarum summa haec ut surgcre rerum 
Posset , ct haud liceat quae nostra imitarier arte 
Jpsa quidem casus vis caeca educere quiret. 

Desipere ergo animo jam tandem , et dira profari 
Desine , mortalis , claroque in lumine caecas , 

Tanta rapit vis prava animos , optare tenebras. 

Nonne ubicumque vides , dextrae monumenta supremae 
Apparent passira ; et toto vox insonat Orbe , 

Mortalem quae crebra monet: venerare potenti 
Quae Mens consilio , et ratione haec omuia summa 
Tam bene disposuit semel, et disp6s(a gubernat ?. 


FINIS. 

IL P RESIDENTE DELLA PUBBLICA ISTRUZIONE 


Ecccllenza Reverendissima 

il Tipografo Domenico Sangiacomo desidera di dare alie stam- 
pc 1 ’ Opera intilolata De Mundi Origine vetus Epicuri Senten- 
tia latinis versibus expressa , et refutata di Emiddio Cappelli, 
per tal motivo egli supplica V. E. a benigaarsi di assegnarli aa 
Revisore. 


PRESIDENZA DELLA GIUNTA PER LA 
PUBBLICA ISTRUZIONE. 

Addi 18 Agosto 182 5 . 

Il Regio Revisore Signor D. Giuseppangelo dei Forno avri 
la compiacenza di rivedere 1’ Opera soprascritta , e di osscrvare 
se vi sia cosa alcuna contro la Religione e i dritti della Sovranila. 

11 Deputato per la revisione de' Libri 
Can. Fiugcasco Rossi k 

AD EXCELLENTISSIMUM , ET REVERENDISSIMUM DOMINUM 

FRANCISCUM COLANGELUM 

STABIENSIUM ANTISTITEM 

PUBLICAEQUE INSTITUTIONI PRAEFECTUM. 

Admirandam non est > si optimae spei adolescens Emygdius 
Cnppelli Philosopliiae studio flagrans argumentum perdifficile 
De Mundi Origine Jatiuis versibus summa elegantia , et erudi- 
tione adspersis pcrlractarit , vctuslissjmamqne Epicureorum sen- 
tentiam Lucretio mordicus defensam a fundamentis everterit. Ipse 
namque sacro furore percitus complures alias lucubrationes, quae 
et publicam mererentur lucem , conscripsit. Idem vero litteras 
Graecas, et Latinas, sine quarum praesidio, et lumine seve^ 
liores disciplinas attingere , atque illustrare ne mi u i fas esset , 
omni tempore sibi proposuit excolendas. Neque vero hoc poe- 
ticum diceudi genus a philosophicis rebus euuoleandis abhorre- 
re sibi quisquam temere persuadeat: etenim Strabo Philosophus 
Stoicus , et Geographus adsorit, Poeticen non inodo ad Philo- 
sophiam popularem redigi , sed primani extasse Philosophiam ; 
id quod ostensum est a Parmenide , Xenophane , et Empedo- 
cle , quorum opinionem variis in locis perbelle exptmit Aristo- 
teles. Et re quidem vera Poesin , et Philosophiam plurimam in- 
ter se habere cognationem Vel ex eo evinci potest , quod earum 
cultores aeque iu sublimes rapiantur meditationes , et ferme ex- 
tra fines humanae menti praestitutos vagentur. Quare eruditis- 
simi viri Poeticen plusqumn Oratoriam artem ad Philosophiam 
conducere gravissimis rationum momentis probaveruut. Quid quod 


